
Contract de prestări servicii


În temeiul:
· Legii nr. 98/2016 privind achizițiile publice, cu modificările și completările ulterioare;
· Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare,

s-a încheiat prezentul Contract de prestări servicii, denumit în continuare ”Contractul”,
între următoarele părți contractante:

MUNICIPIUL BUCUREȘTI prin ADMINISTRAȚIA MUNICIPALĂ PENTRU CONSOLIDAREA CLĂDIRILOR CU RISC SEISMIC, cu sediul în București, Bd. Regina Elisabeta nr. 47, sector 5, cod poștal 050013 și punct de lucru în București, Bd. Iancu de Hunedoara nr. 48, sector 1, cod poștal 011745, telefon 021.371.50.50, e-mail office@amccrs-pmb.ro, cod fiscal 37047959, cont RO86 TREZ 24G7 0030 1710 101X deschis la Trezoreria Sector 5, reprezentată prin Dnul Răzvan MUNTEANU, Director Executiv, în calitate de ACHIZITOR, pe de o parte
și
____________________________, cu sediul în ________________, telefon __________, fax _____________, e-mail ____________, cod unic de înregistrare ____________, având număr de ordine în Registrul Comerțului ______________, cont __________________ deschis la Trezoreria ___________, reprezentată legal prin Dl. _____________ – Director General, în calitate de PRESTATOR, pe de altă parte.
.

1. DEFINIŢII 
1.1 În prezentul Contract următorii termeni vor fi interpretați astfel: 
a) „Părțile Contractante” – Achizitorul și Prestatorul, așa cum sunt acestea numite în prezentul Contract.
b) „Achizitor” – beneficiarul serviciilor în baza Contractului, precum și succesorii legali ai acestuia. Achizitor are același înțeles cu Autoritatea Contractantă în înțelesul legislației privind achizițiile publice. 
c) „Prestator” – persoana juridică/fizică sau orice asociere de persoane juridice, legal constituită, responsabilă cu realizarea obiectului Contractului. 
d) „Contract” – acordul de voință cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici/entități juridice, numit Prestator, și una ori mai multe Autorități Contractante, numit Achizitor, în vederea îndeplinirii integrale și corespunzătoare a tuturor obligațiilor părților asumate prin Contract. 
e) „Prețul Contractului” – prețul plătibil Prestatorului de către Achizitor, în baza Contractului, pentru îndeplinirea integrală și corespunzătoare a tuturor obligațiilor sale asumate prin Contract.
f) ”Servicii” – activități a căror prestare face obiectul Contractului.
g) „Durata Contractului” – intervalul de timp în care Prestatorul prestează serviciile care fac obiectul Contractului, astfel cum sunt acestea prevăzute la art.3.2.(1) din prezentul contract.
h) „Obiectiv de investiții” – rezultatul scontat la investirea de capital pe timp limitat, ca urmare a realizării unuia sau mai multor obiecte de investiții, situate pe un amplasament distinct delimitat, care asigură satisfacerea cerințelor formulate de beneficiarul investiției și de investitor; în sintagma „obiectiv de investiții" se cuprinde, după caz, obiectivul nou de investiții, obiectivul mixt de investiții sau intervenție la construcție existentă. 
i) ,,Expertiză/expertizare tehnică” – documentație prin care o construcție este analizată de un expert tehnic atestat, fiind evaluată din punct de vedere tehnic și care se finalizează printr-un   Raport de expertiză; Raportul de Expertiză Tehnică este documentul elaborat de expert în care se prezintă analiza, concluziile, soluțiile de intervenție/remediere la clădirea care a făcut obiectul expertizei sau a celor învecinate, pentru asigurarea nivelurilor minime de calitate, privind cerințele fundamentale aplicabile, în funcție de categoria de importanță a construcției..
j) „D.A.L.I.” – documentație tehnico-economică ce se elaborează pe baza expertizei tehnice  a construcției existente.
k) ,,Subcontractant” - orice operator economic care nu este parte a unui contract de achiziţie publică şi care execută şi/sau furnizează anumite părţi ori elemente ale lucrărilor sau ale construcţiei ori îndeplinește activităţi care fac parte din obiectul contractului de achiziţie publică, răspunzând în faţa contractantului de organizarea şi derularea tuturor etapelor necesare în acest scop.
l) ,, Do No Significant Harm’’  - DNSH -Principiu „de a nu prejudicia în mod semnificativ” obiectivele de mediu;
m) „Standard” – orice reglementare sau specificație tehnică adoptată ca standard internațional, standard european sau standard național de către un organism de standardizare recunoscut, pentru aplicare repetată sau continuă, în conformitate cu care se întocmește documentația tehnică, în fiecare fază de proiectare și se execută lucrările de construcție, obligatoriu pentru calitatea lucrărilor executate. 
n) „Cesiune” – înțelegere scrisă prin care prestatorul transferă  unei terțe părți, în condițiile legii nr.98/2016 privind achizițiile publice, cu modificările și completările ulterioare, drepturile și/sau obligațiile deținute prin contract sau parte din acesta.
o)  „Forța majoră” – orice eveniment extern, imprevizibil, absolut invincibil și inevitabil, care împiedică să fie executate obligațiile ce le revin Părților, care nu poate fi creat, controlat sau modificat de către una dintre Părți, care nu este urmarea faptei acesteia sau a persoanelor pentru care aceasta este ținută a răspunde, eveniment sau circumstanță pe care Părțile nu ar fi putut să le prevadă înainte, care nu pot fi atribuite vreunei Părți și care, odată apărute, nu au putut fi evitate sau depășite de către Părți, potrivit prezentului Contract și sunt constatate de o autoritate competentă. 
p) „Penalitate Contractuală” – despăgubirea stabilită în Contractul de prestări servicii ca fiind plătibilă de către una din Părțile Contractante către cealaltă Parte, în caz de neîndeplinire, îndeplinire necorespunzătoare sau cu întârziere a obligațiilor din Contract (majorări de întârziere și/sau daune-interese).
q) „Zi” – zi calendaristică; an – 365 de zile. 

2. OBIECTUL CONTRACTULUI 
[bookmark: _Hlk124944152][bookmark: _Hlk124156728][bookmark: _Hlk123889113][bookmark: _Hlk125022077][bookmark: _Hlk126047786][bookmark: _Hlk124157748][bookmark: _Hlk124508655][bookmark: _Hlk125106101][bookmark: _Hlk125013680]2.1. Prestatorul se obligă să presteze Serviciile de elaborare a documentației tehnico-economice faza D.A.L.I. pentru obiectivul de investiții ”Consolidare seismică și renovare energetică moderată clădire rezidențială multifamilială situată în Piaţa Pache Protopopescu nr. 11, sector 2, București” în conformitate cu obligațiile asumate prin prezentul Contract.

3. PREŢUL CONTRACTULUI 
3.1. Prețul convenit pentru îndeplinirea contractului, plătibil Prestatorului de către Achizitor este de _________  lei, fără TVA, la care se adaugă cota legală de TVA.
[bookmark: _Hlk517113667]3.2. (1) Prețul este ferm, în lei și nu se ajustează.

4. DURATA CONTRACTULUI 
[bookmark: _Hlk126048033]4.1.  Prestatorul se obligă să presteze „Servicii de elaborare a documentației tehnico-economice faza D.A.L.I. pentru obiectivul de investiții ”Consolidare seismică și renovare energetică moderată clădire rezidențială multifamilială situată în Piaţa Pache Protopopescu nr. 11, sector 2, București” în termen de 45 zile, de la data dispusă în  Ordinul de începere până la data Procesului verbal de recepție cantitativă și calitativă a serviciilor. Durata de prestare a serviciilor nu cuprinde perioada de verificare a documentației, obținere Aviz CTE-PMB și aprobarea indicatorilor tehnico-economici.
4.2. Executarea serviciilor prevăzute la pct. 4.1. va începe  la data înscrisă în Ordinul de începere, emis de către Achizitor.
4.3. Valabilitatea contractului de elaborare a documentației tehnico-economice faza D.A.L.I. pentru obiectivul de investiții ”Consolidare seismică și renovare energetică moderată clădire rezidențială multifamilială situată în Piaţa Pache Protopopescu nr. 11, sector 2, București” este de la data semnării contractului și până la data aprobării indicatorilor tehnico-economici.

5. APLICABILITATE ȘI INTERPRETĂRI 
5.1. Prezentul Contract produce efecte juridice până la îndeplinirea tuturor obligațiilor asumate de acestea.
5.2. În prezentul Contract, cu excepția unei prevederi contrare, cuvintele la forma singular vor include forma de plural și vice-versa, acolo unde acest lucru este permis de context.
5.3. Clauzele prezentului contract se interpretează unele prin altele, dând fiecăreia înțelesul ce rezultă din ansamblul contractului, conform art.1267 din noul Cod civil aprobat prin Legea nr.287/2009. 
5.4. Interpretarea clauzelor îndoielnice se va face in conformitate cu art 1268 din noul Cod civil aprobat prin Legea nr.287/2009. 
5.5. Dacă, după aplicarea regulilor de interpretare prevăzute la art 1267, 1268 din noul Cod civil si la punctele 5.3, 5.4 din prezentul contract, acesta din urma rămâne neclar, clauzele contractuale se interpretează în favoarea celui care se obligă.

6. DOCUMENTELE CONTRACTULUI 
6.1. Documentele Contractului sunt: 
1. caietul de sarcini;
1. oferta, respectiv propunerea tehnică și propunerea financiară;
1. dovada constituirii garanției de bună execuție;
1. polița de asigurare de răspundere civilă profesională;
1. alte documente, dacă este cazul. 
6.2. În cazul în care, pe parcursul îndeplinirii Contractului, se constată că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.

7. STANDARDE 
7.1. Serviciile prestate în baza Contractului vor respecta standardele, normativele și legislația în vigoare. 

8. CARACTERUL DE DOCUMENT PUBLIC 
8.1. Accesul persoanelor la informațiile din Contract se realizează cu respectarea termenelor și procedurilor prevăzute de reglementările legale privind liberul acces la informațiile de interes public și nu poate fi restricționat decât în măsura în care aceste informații sunt clasificate sau protejate de un drept de proprietate intelectuală, potrivit legii. 

9. DREPTURI DE PROPRIETATE INTELECTUALĂ 
9.1. În relația dintre părți, Prestatorul își va păstra dreptul de autor și alte drepturi de proprietate intelectuală/industrială asupra documentelor de proiectare elaborate/alte documente elaborate de către acesta (sau în numele acestuia) până la recepționarea lor calitativă și efectuarea plății de către Achizitor, dată la care devin proprietatea Achizitorului. 
9.2. De la data recepționării calitative a documentațiilor de către Achizitor, Prestatorul cesionează drepturile patrimoniale către Achizitor. Cesiunea va fi exclusivă și va fi făcută conform legii. De la data recepționării calitative a documentațiilor și după plata acestora, toate drepturile de proprietate intelectuală se transmit Achizitorului, cesiunea acestor drepturi fiind exclusivă, absolută și necondiționată.
9.3. Se consideră că, prin semnarea Contractului, Prestatorul autorizează Achizitorul să copieze, să folosească și să transmită Documentele de proiectare/alte documente elaborate de Prestator (sau în numele acestuia), inclusiv modificările aduse acestora. 
9.4. Prestatorul nu va publica articole referitoare la serviciile care fac obiectul prezentului Contract, nu va face referire la aceste servicii în cursul executării altor servicii pentru terți și nu va divulga nicio informație furnizată de Achizitor, fără acordul scris prealabil al acestuia. 
9.5. (1) Orice rezultate ori drepturi, inclusiv drepturi de autor sau alte drepturi de proprietate intelectuală, dobândite în executarea prezentului Contract de servicii, vor fi proprietatea exclusivă a Achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială. 
        (2) Toate drepturile de autor, drepturile patrimoniale ce derivă din obiectul prezentului Contract, se transferă și devin proprietatea Achizitorului.
9.6. Prestatorul se obligă să despăgubească Achizitorul împotriva oricăror:
-	reclamații și acțiuni în justiție ce rezultă din încălcarea unor drepturi de proprietate intelectuală (brevete, nume, mărci înregistrate etc.) în legătură cu serviciile prestate, precum și din încălcarea obligațiilor contractuale;
-	daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de Achizitor.

10. GARANŢIA DE BUNĂ EXECUŢIE A CONTRACTULUI 
10.1. (1) Prestatorul are obligația de a constitui garanția de bună execuție a Contractului în scopul asigurării Achizitorului de îndeplinirea cantitativă, calitativă și în perioada convenită a Contractului, precum și de a o menține valabilă pe întreaga perioadă de derulare a contractului până la recepția serviciilor.
(2) Garanția de bună execuție se constituie în termen de 5 zile lucrătoare de la data semnării Contractului. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică
10.2. (1).Cuantumul garanției de bună execuție a Contractului se stabilește la 5% din valoarea acestuia, fără TVA, respectiv ................, și se va constitui într-una dintre modalitățile de mai jos, astfel:
 a) prin virament bancar sau
 b) instrumente de garantare emise în condiţiile legii, astfel:
(i) scrisori de garanţie emise de instituţii de credit bancare sau de instituţii financiare nebancare din România sau din alt stat;
(ii) asigurări de garanţii emise:
- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;
– fie de societăţi de asigurare din state terţe prin sucursale autorizate în România de către Autoritatea de Supraveghere Financiară sau ;
c) prin depunerea la casierie a unor sume în numerar dacă valoarea este mai mică de 5.000 lei sau ;
d) prin combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie;
10.3. (1) Achizitorul are dreptul de a emite pretenții asupra garanției de bună execuție, oricând pe parcursul îndeplinirii Contractului, în limita prejudiciului creat, în cazul în care Prestatorul nu își îndeplinește obligațiile asumate prin Contract.
(2) Anterior emiterii unei pretenții asupra garanției de bună execuție, Achizitorul are obligația de a notifica pretenția Prestatorului, precizând obligațiile care nu au fost respectate.
(3) În situația executării garanției de bună execuție, parțial sau total, Prestatorul are obligația de a reîntregi garanția în cauză raportat la restul rămas de executat. 
(4) În cazul în care, pe parcursul executării Contractului, se suplimentează valoarea acestuia, Prestatorul are obligația de a completa garanția de bună execuție în corelație cu noua valoare a Contractului.
10.4. Garanția de bună execuție va fi irevocabilă și se va executa necondiționat respectiv la prima cerere a Achizitorului, pe baza declarației acestuia cu privire la culpa Prestatorului.
10.5. Achizitorul are obligația de a elibera/restitui garanția de bună execuție în cel mult 14 zile de la data îndeplinirii de către Prestator a obligațiilor asumate prin prezentul Contract, dacă nu a ridicat până la acea dată pretenții asupra ei. 

11. RESPONSABILITĂŢILE PRESTATORULUI 
11.1. (1) Prestatorul are obligația de a presta serviciile prevăzute în contract în  conformitate cu prevederile normativelor  în vigoare, ale reglementărilor tehnice și standardelor aplicabile în domeniu și cu respectarea legislației române, în condițiile calitative și cantitative prevăzute prin acesta. 
(2) Prestatorul are obligația de a asigura resursele umane, materiale, echipamentele sau altele asemenea, cerute de și pentru Contract, în măsura în care necesitatea asigurării acestora este prevăzută în Contract sau se poate deduce în mod rezonabil din Contract. 

11.2. Prestatorul are următoarele responsabilități:
a) [bookmark: _Hlk125617462]să asigure necesarul de personal calificat pentru realizarea obiectivelor cuprinse în caietul de sarcini, în concordanță cu prevederile legale în vigoare;
b) să asigure infrastructura necesară desfășurării în condiții optime a activităților care fac obiectul prezentului caiet de sarcini;
c) asigurarea prin documentația elaborată   a nivelului de calitate corespunzător cerințelor, cu respectarea reglementărilor tehnice și a clauzelor contractuale;
d) prezentarea documentației elaborate în fața specialiștilor verificatori de proiecte atestați, stabiliți  de către investitor, precum și soluționarea neconformităților și neconcordanțelor semnalate;
e) Proiectantul răspunde în mod solidar cu specialiștii verificatori de proiecte atestați, în ceea ce privește asigurarea nivelului de calitate corespunzător cerințelor proiectului;
f) Proiectantul, specialistul verificator de proiecte atestat, expertul tehnic atestat, răspund potrivit obligațiilor ce le revin pentru viciile ascunse ale construcției, ivite într-un interval de 10 ani de la recepția lucrării, precum și după împlinirea acestui termen, pe toată durata de existență a construcției, pentru viciile structurii de rezistență rezultate din nerespectarea normelor de proiectare și de execuție în vigoare la data realizării ei;
g) Proiectantul are obligația, pe cheltuiala proprie, de a completa/reface documentația tehnică incompletă, care prezintă soluții neconforme sau neconcordanțe între diferitele secțiuni ale acestora, care conduc la nerealizarea nivelului de calitate al construcțiilor corespunzător  cerințelor fundamentale aplicabile;
h) Proiectanții, precum și specialiștii atestați tehnico-profesional sau autorizați, au obligația să încheie asigurări de răspundere civilă profesională, cu valabilitate pe durata exercitării dreptului de practică;
i) Proiectanții, precum și specialiștii atestați tehnico-profesional sau autorizați, au obligația de a pune la dispoziția autorităților de reglementare și/sau de control în construcții, la solicitarea acestora, documentele întocmite în exercitarea obligațiilor ce le revin.
j) [bookmark: _Hlk123896006][bookmark: _Hlk123655495]Proiectantul va avea în vedere la elaborarea documentației tehnico-economice cerințele Ghidului specific— Condiții de accesare a fondurilor europene aferente Planului național de redresare și reziliență în cadrul apelului de proiecte PNRR/2022/C5/2/A.1/1, componenta 5 — Valul renovării, axa 1 — Schema de granturi pentru eficiență energetică și reziliență în clădiri rezidențiale multifamiliale, operațiunea A.1 — Renovarea integrată (consolidare seismică și renovarea energetică moderată) a clădirilor rezidențiale multifamiliale - aprobat prin Ordinul Ministerului Dezvoltării, Lucrărilor Publice și Administrației nr. 442/24.03.2023, „Ghid pentru realizarea de lucrări de intervenții integrate la clădirile rezidențiale multifamiliale și la clădirile publice, indicativ RTC 1 — 2022” și măsurile privind respectarea obligațiilor prevăzute în PNRR pentru implementarea principiului ,, Do No Significant Harm’’( DNSH)
k) [bookmark: _Hlk126049227][bookmark: _Hlk123895990][bookmark: _Hlk125616653]Prestatorul are obligația prezentării și susținerii documentației tehnico-economice elaborate, faza D.A.L.I. în cadrul ședințelor de avizare a C.T.E.-P.M.B.;
l) [bookmark: _Hlk123895968]Modificările/completările solicitate de Autoritatea contractantă, prin Comisia de specialitate constituită, sau de către verificatorii de proiecte atestați sau autoritățile competente emitente ale avizelor/acordurilor/certificatelor vor fi realizate de către Prestator pe cheltuiala proprie, fără costuri suplimentare;
m) Va obține toate avizele/acordurile solicitate prin Certificatul de Urbanism, în calitate de împuternicit al Autorității Contractante; modificările/completările solicitate de autoritățile competente emitente ale avizelor/acordurilor/certificatelor, vor fi realizate de Prestator  fără costuri suplimentare; 
n) Proiectantul va semna și ștampila toate documentațiile elaborate.
o) Prestatorul se va asigura că Expertul tehnic va viza  documentația tehnico-economică – faza D.A.L.I. prin semnare și ștampilare.  
p) Va asigura sprijin Autorității Contractante, după caz, anterior termenului de depunere a ofertelor pentru atribuirea contractului de prestări servicii de proiectare (fazele D.T.A.C., D.T.O.E., P.T., D.E.), în sensul formulării răspunsurilor la solicitările de clarificare care vizează aspectele tehnice, din documentațiile elaborate de Prestator, puse la dispoziția potențialilor ofertanți.
11.3. (1) Prestatorul va prezenta  Achizitorului documentațiile elaborate, într-un singur exemplar, în format tipărit și în format digital editabil (partea scrisă în format Microsoft Office/ Word, Excel, iar planșele în format Autocad/dwg.), în vederea analizei în cadrul Comisiei de specialitate desemnate la nivelul Autorității Contractante, într-un interval de 10 zile lucrătoare de la primirea acestora, urmând ca Autoritatea Contractantă să întocmească și să transmită prestatorului, concluziile verificării documentației și eventualele modificări /completări ce se impun. În termen de maximum 10 zile lucrătoare, prestatorul va prezenta într-un singur exemplar, documentația revizuită cu completările/modificările solicitate, ce va fi validată calitativ și cantitativ  de către comisie, în termen de maximum 5 zile lucrătoare. Comisia validează calitativ predarea prin PV recepție calitativa și cantitativă.
Ulterior acordului comisiei, Autoritatea Contractantă va preda documentația pentru fiecare fază în parte într-un singur exemplar, verificatorilor de proiecte și va fi prezentată/susținută în fața acestora de către Prestator, în vederea obținerii, în interval de maximum 10 zile lucrătoare de la predare-primire, a raportului de verificare preliminar, în cazul documentațiilor care necesită modificări/completări, sau, a referatelor de verificare, în cazul documentației care întrunește cerințele de calitate pe specialități. În cazul în care se impune revizuirea documentației, Prestatorul are la dispoziție un număr de max. 10 zile lucrătoare, pentru modificarea/completarea acesteia. Documentația completă, în numărul de exemplare solicitat  de Autoritatea contractantă, se predă verificatorilor de proiecte care, în max. 5 zile lucrătoare de la primire, vizează documentația și emit referatele de verificare pe specialități. Documentația astfel verificată va fi preluată de la verificatori pe bază de PV de predare primire și recepționată pe baza unui PV  recepție calitativă și cantitativă.  
(2) După efectuare eventualelor completări/modificări, și obținerea referatelor de verificare pe specialități, documentației tehnico-economice faza D.A.L.I. Prestatorul  va susține în Consiliul Tehnico-Economic al Primăriei Municipiului București, în vederea obținerii avizelor C.T.E.-P.M.B.
(3) Prestatorul va prezenta documentația DALI într-un număr de câte 6 exemplare pe suport hârtie și 2 exemplare în format digital, semnate în conformitate cu toate actele legislative, însoțită de referatele de verificare pe specialități și avizul  CTE-PMB. 
(4) Eventualele completări/modificări ale documentațiilor, solicitate de către Autoritatea Contractantă sau de către verificatorii de proiectate atestați, urmare verificării documentațiilor, sau de către C.T.E.-P.M.B., în vederea obținerii avizului, sau de către autoritățile competente emitente ale avizelor/acordurilor/autorizațiilor necesare, vor fi efectuate de către Prestator fără costuri suplimentare.
(5) Documentația tehnică faza D.A.L.I. se va prezenta obligatoriu în 6 exemplare pe suport hârtie și în 2 exemplare în format electronic, asumate, însoțite de avizele solicitate prin Certificatul de urbanism și Avizul Consiliului Tehnico-Economic al Primăriei Municipiului București.
11.4. (1) Înlocuirea personalului de specialitate nominalizat de Prestator pentru îndeplinirea Contractului se realizează numai cu acceptul Achizitorului și nu reprezintă o modificare substanţială, aşa cum este aceasta definită la art. 221 din Legea nr. 98/2016 privind achizițiile publice, cu modificările și completările ulterioare, decât în  situaţia în care noul personal de specialitate nominalizat pentru îndeplinirea Contractului nu îndeplineşte cel puţin cerințele prevăzute în caietul de sarcini;
(2) În situaţiile prevăzute la alin. (1), Prestatorul are obligaţia de a transmite pentru noul personal documentele solicitate prin documentaţia de atribuire, în vederea demonstrării îndeplinirii cerințelor prevăzute în caietul de sarcini.

12. RESPONSABILITĂŢILE ACHIZITORULUI 
[bookmark: _Hlk7020870]12.1. Achizitorul va pune la dispoziția Prestatorului orice facilități și/sau informații pe care acesta le consideră necesare pentru îndeplinirea Contractului. 
[bookmark: _Hlk7020978]12.2. Achizitorul, pe parcursul derulării prezentului Contract, se va implica activ, prin reprezentanții săi, pentru a rezolva toate problemele ce pot apărea pe întreaga durată a prestării serviciilor, care sunt în responsabilitatea Achizitorului și de care depinde îndeplinirea obligațiilor contractuale ale Prestatorului. 
12.3. De asemenea, Achizitorul are următoarele responsabilități și obligații:
a) Va pune la dispoziția Contractantului informațiile disponibile, necesare pentru întocmirea documentației, alte date/informații/documente solicitate în mod expres de către acesta, pentru întocmirea ofertei și realizarea activităților prevăzute în caietul de sarcini și/ sau contract;
b) Va asigura toate resursele care sunt în sarcina sa pentru buna derulare a contractului, respectiv documentațiile, studiile, documentele de care dispune;
c) Va asigura prestatorului  accesul pe amplasament;
d) Va desemna și comunica Prestatorului echipa/persoana responsabilă cu interacțiunea și suportul acordat în derularea contractului;
e) [bookmark: _Hlk123808652]Va primi documentația elaborată de prestator, în condițiile caietului de sarcini și ale contractului și va încheia proces-verbal de predare-primire;
f) [bookmark: _Hlk50108969][bookmark: _Hlk124838239]Va analiza documentațiile primite, în cadrul Comisiei de specialitate constituite și va solicita completarea acestora de către Contractant, dacă este cazul, cu documentarea în scris a oricărui motiv de completare/modificare prin raportare la prevederile legale, la reglementările tehnice în vigoare și la cerințele prezentului caiet de sarcini; după completarea documentației cu observațiile beneficiarului, vor fi încheiate procese-verbale de predare-primire a documentației revizuite; 
g) Va asigura verificarea documentației tehnico-economice prin verificatori atestați pe domenii/ subdomenii de construcții și specialități pentru instalații, în scopul verificării îndeplinirii cerințelor fundamentale aplicabile construcțiilor;
h) [bookmark: _Hlk123812648]Va solicita C.T.E.-P.M.B. analiza documentației elaborate de prestator și va participa împreună cu acesta la ședința de avizare a documentației, faza D.A.L.I.;
i) Va elabora Raportul de specialitate ce va fi înaintat Consiliului General al Municipiului București, în vederea aprobării indicatorilor tehnico-economici estimați în cadrul documentației de avizare a lucrărilor de intervenție (D.A.L.I.);
j) [bookmark: _Hlk123812411]Va emite Ordin de începere pentru activitatea ce face obiectului contractului;  
k) [bookmark: _Hlk126053889]Va lua toate măsurile pentru ducerea la îndeplinire a obligațiilor ce îi revin conform Legii nr. 10/1995 privind calitatea în construcții, republicată, cu modificările și completările ulterioare;
l) [bookmark: _Hlk82427480]Va plăti prestatorului prețul convenit pentru îndeplinirea contractului, în condițiile precizate în contractul ce va fi încheiat;
m) [bookmark: _Hlk126053971]Va plăti prestatorului costurile obținerii avizelor/acordurilor/certificatelor, (dacă este  cazul), separat de valoarea de contract acceptată, pe baza documentelor justificative


13. RECEPŢIE ŞI VERIFICĂRI 
[bookmark: _Hlk7021173]13.1. (1) Achizitorul, prin reprezentanții săi, are dreptul de a verifica modul de prestare a serviciilor și furnizare a documentelor pentru a stabili conformitatea lor cu legislația în vigoare și cu prevederile prezentului Contract. 
(2) Verificările efectuate vor fi în concordanță cu termenul de prestare a serviciilor. Achizitorul are obligația de a notifica în scris Prestatorului identitatea reprezentanților săi împuterniciți pentru acest scop.
13.2. În cazul în care reprezentanții Achizitorului constată că serviciile nu au fost prestate și/sau documentele nu au fost predate în conformitate cu solicitările achizitorului și prevederile Contractului, reprezentanții  Achizitorului vor consemna aspectele semnalate  în procesul verbal de recepție și îl vor notifica în mod corespunzător pe Prestator, stabilind inclusiv termenul acordat pentru remedieri.
 13.4. Procesul verbal de recepție nu îl va exonera pe Prestator de răspunderea pentru viciile de execuție cauzate de realizarea necorespunzătoare a documentației de către acesta.
13.5. Predarea documentelor se face pe baza unui proces verbal de predare-primire a documentelor, semnat de autoritatea contractantă la momentul predării.
13.6. Recepţia documentelor se consideră încheiată după întocmirea Procesului Verbal de Recepție  favorabil, fără obiecțiuni, al comisiei tehnice constituite la nivelul Autorităţii Contractante şi după .primirea referatelor de verificare întocmite de verificatori.
14. ÎNCEPERE, FINALIZARE, ÎNTÂRZIERI, SISTARE 
14.1. Prestatorul are obligația de a începe prestarea serviciilor la data notificată prin Ordin de începere de către Achizitor cu privire la începerea activităților, în conformitate cu termenul de prestare convenit. 
14.2. Serviciile prestate în baza Contractului trebuie finalizate în termenul convenit de Părți, conform art. 4 din prezentul Contract. 
14.3. Cu excepția prevederilor de la art. 18, o întârziere în îndeplinirea Contractului dă dreptul Achizitorului de a solicita penalități Prestatorului potrivit prevederilor art. 16. 
15. MODALITĂŢI DE PLATĂ 
[bookmark: _Hlk58586471]15.1. (1) Achizitorul va efectua plățile către Prestator în termen de  maximum 60 zile de la data primirii și înregistrării facturilor fiscale însoțite de procesul-verbal de recepție fără obiecțiuni al documentației tehnice, de referatele de verificare ale verificatorilor de proiect și de Avizul CTE, după caz cu respectarea prevederilor  art. 6 “transferul fondurilor” din Contractul de Finanțare nr. 24226/28.02.2023  încheiat în cadrul PNRR/2022/C5/2/A1/1 afișat pe site A.M.C.C.R.S.
(2) În cazul în care Achizitorul are observații cu privire la corectitudinea documentelor justificative și întocmirea facturilor fiscale acesta va acorda un termen de 5 zile pentru remedierea lor, după care curge termenul prevăzut la alin.(1).
(3) Prestatorul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus, cât și foloasele realizate necuvenit ale acestora.
(4) Prezentarea cu date eronate sau incomplete, față de prevederile legii și ale Contractului, a facturilor, face să nu curgă, termenul de plată, dacă Achizitorul sesizează Prestatorul despre neregulile constatate și returnează facturile în original , în interiorul termenului de plată a facturii. Un nou termen de plată va curge de la confirmarea de către achizitor a noilor facturi prezentate de către Prestator, completate cu date corecte potrivit legii și  Contractului.
[bookmark: _Hlk20732089](5) Achizitorul nu are dreptul să efectueze, iar prestatorul să solicite plăți în avans.
(6) După efectuarea plății în condițiile mai sus precizate, documentațiile elaborate de prestator devin proprietatea Achizitorului.
(7) Potrivit contractului de finanțare nr. 24226/28.02.2023, transferul fondurilor se vor realiza în conformitate cu articolul 6 precum și cu Mecanismul de efectuare a plăților (Anexa nr. 2 de la contractul de finanțare).
16. PENALITĂȚI CONTRACTUALE 
[bookmark: _Hlk20732844]16.1. În cazul în care, din vina sa exclusivă, Prestatorul nu reușește să își îndeplinească obligațiile asumate prin prezentul Contract, Achizitorul are dreptul de a deduce din prețul Contractului, ca penalități, o sumă echivalentă cu o cotă procentuală de 0,05%/zi din valoarea obligațiilor neîndeplinite, până la îndeplinirea efectivă a acestora. 
16.2. În cazul în care Achizitorul nu își onorează obligațiile de plată în termen de 30 zile de la expirarea perioadei convenite, din vina sa exclusivă, atunci acestuia îi revine obligația de a plăti, ca dobândă penalizatoare, o sumă echivalentă cu o cotă procentuală de 0,05%/zi din plata neefectuată. 
16.3. Nerespectarea obligațiilor asumate prin Prezentul contract de către una dintre părți, în mod culpabil, dă dreptul părții lezate de a considera Contractul de drept reziliat și de a pretinde plata de daune-interese cu titlu de clauză penală în cuantum egal cu valoarea obligațiilor neexecutate.
16.4. Achizitorul își rezervă dreptul de a renunța oricând la Contract, printr-o notificare scrisă, adresată Prestatorului, fără nicio compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru Prestator. În acest caz, Prestatorul are dreptul de a pretinde exclusiv plata corespunzătoare pentru partea din contract îndeplinită până la data denunțării unilaterale a acestuia.

17. ÎNCETAREA/REZILIEREA CONTRACTULUI
17.1. Prezentul Contract încetează în următoarele situații: 
1. prin executarea de către ambele părți a tuturor obligațiilor ce le revin conform prezentului Contract și legislației aplicabile; 
1. prin acordul de voință al părților consemnat în scris;
1. prin reziliere, în cazul în care una din părți nu își execută sau execută necorespunzător obligațiile contractuale. 
17.2. În situația rezilierii totale sau parțiale din cauza neexecutării ori executării parțiale de către Prestator a obligațiilor contractuale, acesta va datora Achizitorului daune-interese cu titlu de clauză penală în cuantum egal cu valoarea obligațiilor contractuale neîndeplinite. 
17.3. În situația neexecutării serviciilor care fac obiectul prezentului contract, în condițiile și la termenele din acesta, din culpa exclusivă a Prestatorului iar Achizitorul suferă corecții/reduceri aplicate de către organele abilitate de lege în cadrul Proiectului ”Consolidare seismică și renovare energetică moderată clădire rezidențială multifamilială situată în Piaţa Pache Protopopescu nr. 11, sector 2, București” derulat în cadrul Programului PNRR/2022/C5/2/A1/1, atunci Prestatorul va achita Achizitorului contravaloarea corecțiilor/reducerilor respective precum și orice alte daune care rezultă din aplicarea acestora.
17.4. Prezentul Contract se reziliază de drept, fără a mai fi necesară punerea în întârziere a Prestatorului, fără încuviințarea vreunei instanțe judecătorești și/sau arbitrale și fără a mai fi necesară îndeplinirea vreunei formalități prealabile, dacă:
0. Prestatorul se află în procedură de faliment, dispusă de către instanță, printr-o sentință irevocabilă;
0. Prestatorul nu își îndeplinește obligațiile de predare a documentațiilor conform termenului de prestare convenit pentru îndeplinirea sarcinilor specifice;
0. Prestatorul nu își îndeplinește obligațiile contractuale asumate, deși a fost notificat de către Achizitor;
0. Prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă ori se află în culpă profesională gravă, ce poate fi dovedită prin orice mijloc de probă justificat de către Achizitor;
0. Are loc orice modificare organizațională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt înregistrate într-un act adițional la Contract;
0. Se constată apariția oricărei alte incapacități legale care să împiedice executarea Contractului.
17.5. (1) Nerespectarea obligațiilor asumate prin prezentul Contract de către una dintre părți, în mod culpabil, dă dreptul părții lezate de a cere rezilierea Contractului și de a pretinde plata de daune-interese cu titlu de clauză penală în cuantum egal cu valoarea obligațiilor contractuale neexecutate.
(2) Rezilierea se va notifica în scris părții contractante cu cel puțin 5 zile anterior datei în care Contractul se reziliază de drept. Rezilierea devine operațională de la data confirmării de primire a acesteia.
(3) La momentul rezilierii Contractului sau la primirea notificării în acest sens, Prestatorul va lua măsuri imediate pentru finalizarea serviciilor în mod prompt și organizat, astfel încât costurile aferente să fie minime.
(4) Achizitorul va avea, până la data rezilierii, aceleași obligații de plată prevăzute în Contract.
17.6. În situația în care executarea parțială a obligațiilor contractuale face imposibilă realizarea obiectului Contractului în integralitatea sa, chiar dacă a fost recepționată o parte din Contract conform dispozițiilor legale, Prestatorul va datora Achizitorului daune-interese cu titlu de penalitate în cuantum egal cu valoarea obligațiilor contractuale neîndeplinite.
17.7. Rezilierea prezentului Contract nu va avea niciun efect asupra obligațiilor deja scadente între părțile contractante. 
17.8. Achizitorul își rezervă dreptul de a denunța unilateral Contractul în cel mult 10 zile de la apariția unor circumstanțe care nu au putut fi prevăzute la data încheierii acestuia și care conduc la modificarea clauzelor contractuale în așa măsură încât îndeplinirea Contractului ar fi contrară interesului public. În acest caz Prestatorul are dreptul de a pretinde numai plata corespunzătoare pentru partea din Contract îndeplinită până la data denunțării unilaterale a Contractului.
17.9. (1) Fără a aduce atingere dispozițiilor dreptului comun privind încetarea Contractului sau dreptului Achizitorului de a solicita constatarea nulității absolute a acestuia în conformitate cu dispozițiile dreptului comun, Achizitorul are dreptul de a denunța unilateral Contractul în perioada de valabilitate a acestuia în una dintre următoarele situații: 
1. Prestatorul se află, la momentul atribuirii Contractului, în una dintre situațiile care ar fi determinat excluderea sa din procedura de atribuire, conform legislației în vigoare; 
1. Contractul nu ar fi trebuit să fie atribuit Prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene; 
1. În cazul modificării Contractului în alte condiții decât cele prevăzute de prevederile legale în vigoare. 
(2) Achizitorul poate proceda la rezilierea unilaterală a Contractului, fără efectuarea vreunei alte formalități și fără intervenția instanței de judecată, în situația în care Prestatorul subcontractează sau cesionează cu încălcarea prevederilor legislației în vigoare, drepturile și obligațiile sale. 
(3) Daunele-interese pe care Achizitorul este în drept să le pretindă de la Prestator se rețin din garanția de bună execuție. Dacă valoarea daunelor-interese depășește cuantumul garanției de bună execuție, Prestatorul are obligația de a plăti diferența în termen de 5 zile de la notificarea Achizitorului. 

18. FORŢA MAJORĂ 
18.1. Forța majoră este constatată de o autoritate competentă.
18.2. Forța majoră exonerează părțile contractante de îndeplinirea obligațiilor asumate prin prezentul Contract, pe toată perioada în care acționează aceasta, sub rezerva constatării ei potrivit legii.
18.3. Îndeplinirea Contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
18.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și de a lua orice măsuri care îi stau la dispoziție, în vederea limitării consecințelor sau prejudiciilor produse celeilalte părți.
18.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
18.6. Dacă forța majoră acționează sau se estimează că va acționa o perioadă mai mare de 30 zile, oricare parte va avea dreptul să notifice celeilalte părți încetarea de plin drept a prezentului Contract, fără ca vreuna dintre părți să poată pretinde celeilalte daune-interese.

19. SOLUŢIONAREA LITIGIILOR 
19.1. Achizitorul și Prestatorul vor face toate eforturile pentru a rezolva pe cale amiabilă, prin tratative directe, orice neînțelegere ivită între părți în legătură cu îndeplinirea Contractului.
19.2. În ipoteza în care părțile nu reușesc o soluționare amiabilă, fiecare dintre acestea poate solicita ca disputa să se soluționeze de către instanțele judecătorești competente.

 20. SUBCONTRACTAREA    
20.1. (1) Achizitorul efectuează plăţi corespunzătoare părţii/părţilor din Contract îndeplinite de Subcontractanţii propuşi în ofertă, dacă aceştia solicită, pentru servicii furnizate Prestatorului potrivit contractului dintre Prestator şi Subcontractant în conformitate cu dispoziţiile legale aplicabile și dacă Subcontractanţii propuşi şi-au exprimat opţiunea în acest sens.
(2) În sensul alin. (1), Subcontractanții îşi vor exprima la momentul încheierii Contractului sau la momentul introducerii acestora în Contract, după caz, opţiunea de a fi plătiţi direct de către Achizitor. Achizitorul efectuează plăţile directe către Subcontractanţii agreaţi doar atunci când prestaţia acestora este confirmată prin documente agreate de toate cele 3 părţi, respectiv Achizitor, Prestator şi Subcontractant sau de Achizitor şi Subcontractant atunci când, în mod nejustificat, Prestatorul blochează confirmarea executării obligaţiilor asumate de Subcontractant.
(3) Atunci când un Subcontractant îşi exprimă opţiunea de a fi plătit direct, este permisă cesiunea de creanță în favoarea Subcontractantului respectiv. Transferul de drept al obligațiilor de plată către Subcontractant pentru partea/părțile din Contract aferentă/aferente acestuia va avea loc în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile alin. (2).
(4) Achizitorul are obligaţia de a solicita, la încheierea Contractului sau atunci când se introduc noi Subcontractanţi, prezentarea contractelor încheiate între Prestator şi Subcontractantul/Subcontractanţii nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în Contract.
(5) Contractele prezentate conform prevederilor alin. (4) trebuie să fie în concordanţă cu oferta şi se vor constitui în anexe la Contract.
(6) Dispoziţiile prevăzute la alin. (1)-(5) nu diminuează răspunderea Prestatorului în ceea ce priveşte modul de îndeplinire a Contractului.
20.2. (1) Achizitorul solicită Prestatorului, cel mai târziu la momentul începerii executării Contractului, să îi indice numele, datele de contact și reprezentanții legali ai Subcontractanților săi implicați în executarea Contractului, în măsura în care aceste informații sunt cunoscute la momentul respectiv.
(2) Pe durata Contractului, Prestatorul are obligația de a notifica Achizitorului orice modificări ale informațiilor prevăzute la alin. (1), imediat ce acestea intervin.
(3) Prestatorul are dreptul de a implica noi Subcontractanți pe durata executării Contractului, cu condiția ca nominalizarea acestora să nu reprezinte o modificare substanțială a Contractului, în condițiile art. 221 din Legea nr. 98/2016 privind achizițiile publice, cu modificările și completările ulterioare.
(4) În situația prevăzută la alin. (3), Prestatorul va transmite Achizitorului informațiile prevăzute la alin. (1) și va obține acordul Achizitorului privind eventualii noi Subcontractanți implicați ulterior în executarea Contractului.
(5) Atunci când înlocuirea sau introducerea unor noi Subcontractanți are loc după atribuirea Contractului, aceștia transmit certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părții lor de implicare în Contract.
20.3. (1) Înlocuirea/implicarea Subcontractanților de către Prestator în perioada de implementare a Contractului poate interveni în următoarele situații:
1. Înlocuirea Subcontractanților nominalizați în ofertă și ale căror activități au fost indicate în ofertă ca fiind realizate de Subcontractanți;
1. Declararea unor noi Subcontractanți ulterior semnării Contractului în condițiile în care serviciile ce urmează a fi subcontractate au fost prevăzute în ofertă fără a se indica inițial opțiunea subcontractării acestora;
1. Renunțarea/retragerea Subcontractanților din Contract. 
(2) În situațiile prevăzute la alin. (1), Achizitorul are obligația de a solicita prezentarea contractelor încheiate între Prestator și Subcontractanții declarați ulterior, care să conțină obligatoriu cel puțin următoarele elemente:
1. Activitățile ce urmează a fi subcontractate;
1. Numele, datele de contact, reprezentanții legali ai noilor Subcontractanți;
1. Valoarea aferentă prestațiilor noilor Subcontractanți.
(3) În situațiile prevăzute la alin. (1), noii Subcontractanți au obligația de a prezenta o declarație pe propria răspundere prin care își asumă respectarea prevederilor caietului de sarcini și propunerii tehnice depuse de Prestator în cadrul ofertei, aferentă activității supuse subcontractării.
(4) Contractele menționate la alin. (2) și declarațiile menționate la alin. (3) vor fi prezentate cu cel puțin 15 zile înainte de momentul începerii prestării serviciilor de către noii Subcontractanți. 
20.4. În scopul unei informări complete, Achizitorul are dreptul de a extinde aplicarea obligațiilor prevăzute la pct. 20.2. cu privire la Subcontractanții Subcontractanților Prestatorului sau Subcontractanții aflați pe niveluri subsecvente ale lanțului de subcontractare.
20.5. Înlocuirea/implicarea Subcontractanților de către Prestator în perioada de implementare a Contractului se realizează numai cu acordul Achizitorului.
21.CESIUNEA
21.1. În prezentul Contract este permisă doar cesiunea creanțelor născute din acest Contract, obligațiile născute rămânând în sarcina părților contractante, astfel cum au fost stipulate inițial, și numai cu acordul scris al Achizitorului.
21.2. Cesiunea nu va exonera Prestatorul de nicio responsabilitate privind garanția sau orice alte obligații asumate prin contract.

22. LIMBA CARE GUVERNEAZĂ CONTRACTUL 
22.1. Limba care guvernează Contractul este limba română. 

23. ASIGURĂRI 
23.1. Înainte de începerea prestării serviciilor, Prestatorul va face și va menține în vigoare, pe toata perioada de derulare a Contractului, o asigurare de răspundere civilă profesională care va acoperi riscul unei neglijențe profesionale în ceea ce privește prestarea serviciilor.

24. LEGEA APLICABILĂ CONTRACTULUI 
24.1. Contractul va fi interpretat conform legilor din România. 

25. COMUNICĂRI 

[bookmark: _Hlk7021518]25.1. În interesul prezentului Contract, orice notificare/comunicare între părți va fi considerată valabil îndeplinită dacă va fi transmisă celeilalte părți în scris, prin serviciul poștal, prin scrisoare recomandată cu confirmare de primire sau prin e-mail, sub condiția confirmării în scris a primirii comunicării.
[bookmark: _Hlk7021538]25.2. Orice document scris trebuie înregistrat atât în momentul transmiterii, cât și în momentul primirii.
[bookmark: _Hlk7021559]25.3. Comunicările/notificările verbale nu vor fi luate în considerare de niciuna dintre părți dacă nu sunt consemnate prin una din modalitățile mai sus prevăzute.

26. PROTECȚIA DATELOR CE AU CARACTER PERSONAL 
26.1. În scopul executarii Contractului, fiecare Parte trebuie sa prelucreze date cu caracter personal privind angajatii si/sau reprezentantii celeilalte Parti;
[bookmark: _Hlk509858349][bookmark: _Hlk509857313]26.2. Părțile au luat cunoștință că, la data de 25 mai 2018, Regulamentul nr. 679 din 27 aprilie 2016 al Parlamentului European și al Consiliului Uniunii Europene privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (cunoscut sub denumirea Regulamentul General privind Protecția Datelor) (Regulamentul) a intrat în vigoare, și fac toate eforturile rezonabile pentru a se asigura că se conformează cu prevederile Regulamentului; 
26.3. Atunci când prelucrează date cu caracter personal în legătură cu prezentul contract, fiecare Parte se obligă să se conformeze cu legislația aplicabilă privind protecția datelor cu caracter personal, incluzând, dar fără a se limita la, prevederile Regulamentului, legislația de punere în aplicare și deciziile pe care autoritatea de supraveghere din România (ANSPDCP) le poate emite din când în când în legătură cu acestea. 
26.4. Fiecare Parte va divulga celeilalte Părți date cu caracter personal privind angajații sau reprezentanții săi responsabili cu executarea prezentului contract. Aceste date vor consta în: [datele de identificare, poziție, angajator, număr de telefon, adresa de email a angajaților/reprezentanților legali.
26.5.Pentru evitarea oricărui dubiu, Părțile iau cunoștință și convin ca fiecare Parte să determine, în mod independent, scopul/scopurile și mijloacele de prelucrare a datelor cu caracter personal în legatură cu acest contract. Mai precis, Părțile convin prin prezenta și confirmă că nu o să acționeze ca operatori asociați sau să fie într-o relatie de tip operator-persoană împuternicită de operator, fiecare Parte acționând ca un operator de date independent pentru propria prelucrare a datelor în legătură cu prezentul contract, și niciuna dintre Părți nu acceptă vreo răspundere pentru o încălcare de către cealaltă Parte a legislației aplicabile.
26.6. În cazul în care apar circumstanțe în care oricare dintre Părți acționează ca o persoană împuternicită a celeilalte Părți, sau ca un operator asociat împreună cu cealaltă Parte în legătură cu acest contract, Părțile se obligă să încheie un acord cu caracter obligatoriu în conformitate cu prevederile din articolele 28 și 26 din Regulament, precum și cu alte prevederi legale relevante.

27. DISPOZIȚII FINALE
27.1 Prin semnarea prezentului Contract, părțile confirmă fără echivoc că au luat la cunoștință de conținutul tuturor clauzelor și declară că le acceptă în mod expres.

[bookmark: _Hlk7021581]Prezentul Contract a fost încheiat azi, ..........................., în 3 exemplare originale de valoare juridică egală, din care 2 exemplare pentru Achizitor și 1 exemplar pentru Prestator. 

	ACHIZITOR,



	                      PRESTATOR,                  

